Vyhodnotenie pripomienkového konania
Návrh nariadenia vlády Slovenskej republiky o Slovenskej republiky  z ................ 2006 povinnom používaní bezpečnostných pásov a detských zadržiavacích zariadení vo vozidlách určitých kategórií

Spôsob pripomienkového konania: skrátené pripomienkové konanie, 10 dní (od 29.11.2005 do 12.12.2005)
Zoznam oslovených subjektov: Úrad vlády SR, Úrad vlády SR – Inštitút pre aproximáciu práva, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR, Výskumný ústav dopravný, a.s. , Európska komisia.

Počet oslovených subjektov:	32 	
- zaslali do stanoveného termínu:	22	
- zaslali po termíne	3	
- vôbec nezaslali	7	

Subjekty, ktoré nemali pripomienky: Ministerstvo zahraničných vecí SR, Ministerstvo pôdohospodárstva Slovenskej republiky, Ministerstvo hospodárstva SR, Ministerstvo výstavby a regionálneho rozvoja SR, Ministerstvo kultúry SR, Ministerstvo školstva SR, Úrad vlády Slovenskej republiky, Protimonopolný úrad SR, Úrad priemyselného vlastníctva SR, Úrad jadrového dozoru, Úrad pre verejné obstarávanie, Úrad pre štátnu službu, Štatistický úrad SR, Národná banka Slovenska, Generálna prokuratúra SR, Správa štátnych hmotných rezerv, Ministerstvo pôdohospodárstva SR, Ministerstvo životného prostredia SR.
 
Subjekty, ktoré vôbec nezaslali pripomienky: podpredseda vlády SR pre ekonomiku,  podpredseda vlády SR pre európsku integráciu, podpredseda vlády SR pre legislatívu,  podpredseda vlády SR pre hospodárstvo,  Najvyšší kontrolný úrad SR, Úrad geodézie, kartografie a katastra SR.

Počet vznesených zásadných pripomienok	3	
počet akceptovaných pripomienok	33	
počet čiastočne akceptovaných pripomienok	3	
počet neakceptovaných pripomienok	12	
počet neaktuálnych pripomienok	 	

Rozporové konanie: 
Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Ministerstvo financií SR
MF/28552/2005-81	Prehodnotiť v kontexte s čl. 2 ods. 2 Ústavy SR, pretože upravuje konanie štátneho orgánu (§ 5 ), s Legislatívnymi pravidlami vlády SR a s ich prílohou č. 2 ( napr.  poznámky pod čiarou)
	O	ČA	Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13; 
kompetencie príslušných štátnych orgánov 
uvedených v § 5 vychádzajú z osobitných 
predpisov. Upravené podľa Legislatívnych pravidiel	
Úrad vlády SR
Sekcia
Inštitút pre aproximáciu práva
364-pk/2005-010	Názov preberanej smernice 91/671/EHS bol zmenený smernicou 2003/20/ES.  Preto žiadame, aby ste v transpozičnej prílohe, v predkladacej správe ako aj v dôvodovej správe používali názov smernice 91/671/EHS uvedený vo všeobecnej časti tohto stanoviska..
Navrhujeme, aby ste v poznámke pod čiarou č. 1 doplnili na koniec slová „v znení neskorších predpisov“. 	O

O	A

N	Upravené

Citácia je v súlade s Legislatívnymi pravidlami.	
	K § 1 ods. 1 : Navrhujeme, aby ste v § 1 ods. 1 návrhu nariadenia vlády v súlade s platnými Legislatívnymi pravidlami vlády SR zaviedli namiesto legislatívnej skratky „nariadenie“ legislatívnu skratku „nariadenie vlády“ a túto dôsledne  používali v celom texte návrhu nariadenia vlády.
Ďalej navrhujem, aby ste skratku jednotky km. h nahradili jej správnym tvarom km. h .
Z ustanovenia nie je zrejmé, ktoré vozidlo je povinne vybavené bezpečnostným pásom.  Obdobné ustanovenie sa nachádza aj v zákone NR SR č. 315/1996 Z. z., ktorý ale takéto vozidlo taktiež nedefinuje.  Navrhujem uviesť odkaz na právny predpis, ktorý ustanovuje, ktoré vozidlo je povinne vybavené bezpečnostným pásom. 
Navrhujeme, aby ste do ustanovenia ! 1 ods. 1 návrhu nariadenia vlády zapracovali aj požiadavku, že návrh nariadenia vlády sa vzťahuje na vozidlá, ktoré majú minimálne 4 kolesá. 	O

O

       O

        O	A

A

N

         N	Upravené

Upravené

§ 1 návrhu vymedzuje vozidlá kategórie vozidiel M a N, ktoré sú motorové vozidlá s najmenej štyrmi kolesami.	

	K §1 ods. 2:  Ustanovenia § 1 ods. 2 písm. a), e) a g) sú v súlade so smernicou 91/671/EHS, idú však nad rámec toho čo povoľuje zákon NR SR č. 315/1996 Z. z. v § 5 ods. 3.  Výnimky v zákone sú upravené taxatívnym spôsobom. V prípade uvedených ustanovení návrhu nariadenia vlády ide o výnimky, ktoré SR nemusí preberať do svojho právneho poriadku.  Ak sa však preberajú príslušné ustanovenia smernice 91/671/EHS, je potrebné najprv novelizovať ustanovenie § 5 zákona NR SR č. 315/1996 Z. z.	O	N	MV SR predkladá do legislatívneho procesu návrh novely zákona č. 315/1996 Z. § 5 ods. 3.
O predmetné výnimky bola požiadaná Európska komisia.	
	K § 2 písm. a) až c):  Článok 1 ods. 2 smernice 91/671/EHS  stanovuje, že na účely tejto smernice platia definície uvedené v smernici 77/541/EHS.  K tejto smernici je z platných právnych predpisov notifikovaný zákon NR SR č. 315/1996 Z .z . o premávke na pozemných komunikáciách. V uvedenom zákone však nie sú definície potrebné na účely smernice 91/671/EHS (bezpečnostné systémy, bezpečnostné pásy, detské zadržiavacie zariadenia) prebraté.  Vami navrhovaná úprava v § 2 návrhu nariadenia vlády je neúplná, pretože by neboli prebraté celé definície podľa smernice  77/541/EHS (napr. by chýbali definície jednotlivých druhov bezpečnostných pásov).  Navrhujeme, aby boli definície zo smernice 77/541/EHS prebraté ako celok do pripravovaného nariadenia vlády Slovenskej republiky o technických požiadavkách na bezpečnostné pásy a zadržiavacie systémy motorových vozidiel a aby bol do predkladaného návrhu nariadenia vlády vložený odkaz na ustanovenia uvedeného pripravovaného nariadenia vlády	O	A	 Požia Upravené.	
	K § 2 písm. d): Ustanovenie, podľa ktorého sa dieťaťom rozumie spravidla osoba vo veku desať rokov, nie je v súlade s § 43 ods. 2 zákona NR SR č. 316/1996 Z. z., ktorý v súvislosti so zákazom prepravy na sedadle vedľa vodiča uvádza vek 12 rokov.  Preto navrhujeme, aby bol aj v § 2 písm. d) návrhu nariadenia vlády uvedený vek 12 rokov. 	O	A	Upravené.	
	K § 3 ods. 2:  V súlade s článkom 1 ods. 4 smernice 91/671/EHS navrhujeme, aby ste v ustanovení § 3 ods. 2 písm. a) návrhu nariadenia vlády vložili za slová „s prídavnou sedačkou „  slovo „ alebo“ a v ustanovení § 3 ods. 2 písm. b) návrhu nariadenia vlády za slová „s pásom pre dospelých“ slovo „ktorý“.	O	A	Upravené.	
	K § 4 ods. 3 a 4: Pokiaľ sa v smernici 91/671/EHS hovorí o bezpečnostných systémoch, v texte návrhu nariadenia vlády sa v týchto ustanoveniach hovorí o bezpečnostných pásoch.  Najmä z dôvodu, že ide o ustanovenia týkajúce sa detí, je tento pojem zavádzajúci.  Preto navrhujeme aby ste v uvedených ustanoveniach nahradili slová „vybavenom bezpečnostným pásom“ slovami „vybavenom bezpečnostným systémom“.	O	N	Bezpečnostný systém zahŕňa pojem bezpečnostný pás a detské zadržiavacie zariadenie.	
	K § 5 ods. 3:  Z názvu prílohy smernice 91/671/EHS vyplýva, že viditeľné umiestnenie piktogramu na každom mieste na sedenie vo vozidlách kategórie M2 a M3, ktoré je vybavené bezpečnostným pásom, je povinné.  Preto navrhujem preformulovať druhú vetu § 5 ods. 3 návrhu nariadenia vlády tak, aby vyjadrovala povinnosť, nie iba možnosť umiestniť takýto piktogram. 	O	A	Upravené.	
	K § 8:  nariadenie vlády sa vydáva s pôsobnosťou iba pre územie SR.  Preto navrhujeme, aby ste slová „na cestách spoločenstva“ nahradili slovami „na cestách na území Slovenskej republiky“.	O	A	Upravené. 	
	K poznámke pod čiarou č. 2:  V názvoch právnych predpisov uvedených v tejto poznámke pod čiarou je v rôznych gramatických tvaroch štyrikrát použité slovo “homologizácia“. Žiadame zosúladiť text poznámky pod čiarou s názvami právnych predpisov publikovanými v zbierke zákonov.  na koniec názvu oznámenia MZV SR č. 245/1996 Z. z. navrhujeme doplniť slová „uzavretej  20.marca 1958 v Ženeve“.	O	A	Upravené.  	
	K transpozičnej prílohe:  Okrem opravy názvu smernice 91/671/EHS žiadame za číslom smernice 2003/20/ES neuvádzať dátum jej prijatia. 	O	A	Upravené. 	
	K doložke zlučiteľnosti: Žiadame, aby ste doložku zlučiteľnosti vypracovali v súlade s platnými Legislatívnymi pravidlami vlády Slovenskej republiky.	O	A	Upravené. 	
	K tabuľke zhody: na prvej strane tabuľky zhody žiadame uviesť správne číslo smernice, ku ktorej je tabuľka zhody vypracovaná - smernica 91/671/EHS v znení smernice 2003/20/ES.
Navrhujeme, aby ste zjednotili odkazy na poznámky pod čiarou uvádzané v tabuľke zhody so znením návrhu nariadenia vlády.
Odporúčame neuvádzať v tabuľke zhody citáciu smerníc podľa konsolidovaného znenia, nakoľko tieto citácie sú už zastarané.  Napríklad smernica 70/156/EHS mala od smernice 2001/116/ES už osem ďalších noviel.  Takéto citácie nie je potrebné v tabuľke zhody uvádzať.
Navrhujeme, aby ste v článku 8 ods. 3 smernice 91/671/EHS uviedli, že sa preberá v § 9 návrhu nariadenia vlády. 	O

O

        O

       O	A

A

A

A	Upravené 

Upravené  

Upravené 

Upravené 	
Ministerstvo práce, sociálnych vecí a rodiny  SR	K § 1 ods. 2:  Z návrhu nariadenia vlády SR ani z dôvodovej správy nie je zrejmý dôvod „výnimiek“ z povinnosti používania bezpečnostných systémov vo vozidlách. 
Považujeme za potrebné dopracovať dôvodovú správu o dôvody ustanovených výnimiek, ktoré by mali napomôcť bezpečnej jazde. 	O

O	A

A	Dôvodom je plnohodnotný výkon povolania niektorých vodičov.

Upravené
	
Ministerstvo zdravotníctva SR	V § 1 ods. 2 žiadame vložiť nové písmeno v tomto znení:  „na vodiča a jeho spolujazdcov ambulancie rýchlej lekárskej pomoci, ambulancie rýchlej zdravotnej pomoci a mobilnej intenzívnej jednotky“. 
Odôvodnenie: V uvedených troch prípadoch ide o vozidlá tzv. „sanitky“  (platná legislatíva pojem „sanitky „ nepoužíva, ale používa pojem ambulancie ) rýchlej lekárskej pomoci, rýchlej zdravotnej pomoci a mobilnej intenzívnej jednotky, ktoré sa v rámci poskytovania zdravotnej starostlivosti podieľajú na ochrane zdravia a životov ľudí. 	Z	A	Upravené.
 Dňa 16.5. 2006 Legislatívna rada vlády SR na svojom zasadnutí prerokovala návrh nariadenia vlády a rozhodla ustanovenie § 1 ods. 3 z  návrhu nariadenia vlády vypustiť.	
Úrad pre normalizáciu, metrológiu a skúšobníctvo SR 	K § 11 navrhujeme vypustiť slovo „dňom“.	O	A	Upravené	
Ministerstvo obrany SR	V § 1 ods. 2 písm. a) je upravené, že predložený návrh nariadenia vlády SR sa nevzťahuje na vodiča a jeho spolujazdcov vo vozidlách Ministerstva obrany SR, rozpočtových organizácií a príspevkových organizácií v jeho pôsobnosti, ako aj vo vozidlách ozbrojených síl SR.
Žiadame, aby sa výnimka z používania bezpečnostných systémov (bezpečnostných pásov alebo zadržiavacích zariadení ) v týchto vozidlách z dôvodu ochrany života a zdravia osôb vzťahovala iba na prípady, pri ktorých si to vyžaduje plnenie služobných alebo pracovných úloh podobne, ako je to doteraz upravené v zákone o premávke na pozemných komunikáciách, a to v § 5 ods. 3 písm. a). Túto pripomienku považujeme za zásadnú. 
Navrhujeme v § 1 ods. 2 písm. a) návrhu nariadenia vlády SR na konci pripojiť slová „ ak si to vyžaduje plnenie služobných alebo pracovných úloh,“.	Z

        O	A

A	Upravené. 

Upravené.  	
	K prílohe: Z dôvodu dosiahnutia súladu s článkom 20 ods. 3 Legislatívnych pravidiel vlády Slovenskej republiky, v prílohe k nariadeniu vlády Slovenskej republiky navrhujeme doplniť údaj o tom, či existuje preklad preberaných aktov a o tom, kde sa takýto preklad nachádza.	O       	N	Znenie je v súlade s platnými Legislatívnymi pravidlami vlády SR.	
Ministerstvo vnútra SR	Všeobecné: 
1.	Navrhujeme názov a označenie smernice Rady 91/671/EHS v zmysle čl. 1 ods. 1 smernice Európskeho parlamentu a Rady uvádzať nasledovne: „smernica Rady 91/671/ES zo 16.septembra 1991 týkajúca sa povinného používania bezpečnostných pásov a detských zadržiavacích systémov vo vozidlách“.
2.	Navrhujeme doložku zlučiteľnosti prepracovať v zmysle novely Legislatívnych pravidiel vlády prijatých uznesením vlády SR č. 736 z 28. septembra 2005.	OO	A

A	Upravené

Upravené	
	K § 1 ods. 1: Odporúčame za slovo „ustanovuje“ vložiť slovo „podrobnosti“. Odporúčame v súlade s terminológiou použitou už v názve nahradiť slová „bezpečnostných pásov a detských zadržiavacích zariadení“ nahradiť slovami „bezpečnostných systémov“. Ďalej je potrebné za písmeno „h“ doplniť index „-1“.	O

O	ČA

        A	 Text čiastočne upravený. 
Bezpečnostný systém zahŕňa pojem bezpečnostný pás a detská sedačka, zároveň sa detská sedačka dá použiť len na sedadle vybavenom bezpečnostným pásom.
Upravené  	
	K § 1 ods. 2 písm. a): V písmene a) žiadame na koniec doplniť slová „ak si to vyžaduje plnenie ich úloh“. Túto pripomienku považujeme za zásadnú.	Z	A	Upravené 	
	K § 1  ods. 2 písm. g): Odporúčame vzhľadom na predvetie odseku 2 v písmene g) vypustiť na začiatku predložku „na“. Ďalej odporúčame znenie „v obci alebo zastavanej oblasti“ dať do súladu s § 2 písm. x) zákona Národnej rady Slovenskej republiky č. 315/1996 Z. z. o premávke na pozemných komunikáciách, podľa ktorého je obcou zastavené územie, ktorého začiatok a koniec sú označené príslušnou dopravnou značkou.	O

O
	A

A	Upravené

Upravené 	
	Z hľadiska systematiky by bolo vhodnejšie zaradiť písmeno g) do § 1 ods. 1, ktorý vymedzuje, na ktoré kategórie a druhy vozidiel sa návrh nariadenia vzťahuje. V odseku sú vymedzené osoby, na ktoré sa nariadenie nevzťahuje a nie autá.   
Odôvodnenie: Výnimku uvedenú v písmene a) je potrebné obmedziť, a to tak, že povinnosť používať bezpečnostný pás by sa nevzťahovala iba na vodičov a spolujazdcov, len ak je to nevyhnutné z hľadiska plnenia špeciálnych úloh.	
      O	
      ČA	
Upravené v § 2 písm. g)	
	K § 2: V definícií dieťaťa v ustanovení § 2 ods. d) rozhodujúcich kritériom by malo byť stanovenie výšky menšej ako 150 cm, spolu so stanovením takej vekovej hranice, aby používanie detského zadržiavacieho zariadenia bolo fyzicky možné a účelné.	O	A	Upravené 	
	K § 4:  V súčasnosti je v procese prípravy aj zmena zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších prepisov:
Ustanovenie § 5 ods. 3 Národnej rady Slovenskej republiky č. 315/1996 Z. z. o premávke na pozemných komunikáciách je navrhované nasledovne:
„(3)  Vodiči vozidiel a ich spolujazdci sú povinní byť počas jazdy pripútaní bezpečnostným pásom alebo používať schválené zadržiavacie zariadenie.  Podrobnosti, podmienky a výnimky z používania bezpečnostných pásov alebo zadržiavacích zariadení  ustanoví  nariadením vlády Slovenskej republiky.“.
Ustanovenie § 43 ods. 1 zákona Národnej rady Slovenskej republiky č. 315/1996 Z. z. o premávke na pozemných komunikáciách je navrhované nasledovne:
„(1)  Počet prepravovaných osôb nesmie prekročiť počet povolených miest.  Podmienky prepravy osôb mladších ako 12 rokov a osôb s telesnou výškou menšou ako 150 cm a výnimky súvisiace s prepravou osôb ustanoví nariadením vláda Slovenskej republiky.“ .
Zároveň sa navrhuje vypustiť odsek 2 a prvá veta odseku 3 v § 46 zákona Národnej  rady Slovenskej republiky č. 315/1996 Z. z. o premávke na pozemných komunikáciách.
Vzhľadom na vyššie uvedené navrhované ustanovenie § 4 ods. 2 považujeme za nadbytočné, keďže bude upravená po schválení pripravovanej novely v § 43 ods. 1 prvá veta zákona Národná rady Slovenskej republiky č. 315/1996 Z. z. o premávke na pozemných komunikáciách.
Je však potrebné v § 4 riešiť používanie bezpečnostných systémov aj pre osoby s výškou menšou ako 150 cm, ktoré vzhľadom na svoj vek a na svoju hmotnosť nie je možné považovať za deti podľa navrhovaného § 2 písm. d) a nemôžu vzhľadom na svoju fyziognómiu použiť detské zadržiavacie zariadenie, ale mali by používať pre tieto osoby určené a schválené zadržiavacie zariadenie.
Zároveň v § 4 ods. 3 odporúčame slovo „pásom“ nahradiť slovom „systémom“.	O

        

      
       O

       O

      O	A

N

       N

      N	 Vzaté na vedomie. 

  

Účinnosť nariadenia vlády sa navrhuje 9. mája 2006

Tieto osoby sú považované za oslobodené osoby.

Z kontextu vyplýva opodstatnenosť „bezpečnostného pásu“.	
	K § 6 :  V ustanovení § 6 návrhu aproximačného nariadenia navrhujeme z dôvodu lepšej prehľadnosti upraviť dobu platnosti lekárskeho osvedčenia v texte nariadenia vlády a vyňať ju z prílohy č. 2 k návrhu vlády.	O	N	Riešenie  je dostačujúce. 

	
Ministerstvo spravodlivosti Slovenskej republiky	opraviť pisárske chyby v legislatívnych skratkách v § 1 ods. 1 a v § 6 ods. 1 a tiež v predkladacej správe a dôvodovej správe	O	A	Upravené	
	v §  1 ods. 2 a v § 3 ods. 2 odstrániť okrúhle zátvorky pred písmenami	O	A	Upravené 	
	v § 7 ods. 2 nahradiť slovo „preprava“  slovom „preprave“	O	A	Upravené  	
Výskumný ústav dopravný a.s.	§ 5 ods. 3 : v príslušnej smernici sa hovorí o vodičovi, sprievodcovi, vedúcom skupiny alebo osobe určenej ako vedúci skupiny	O	N	Úprava dostačujúca.	
Európska komisia	K § 1 ods. 1: Je potrebné vypustiť slovo povinne, nakoľko v smernica, ktorá sa týmto nariadením preberá do právneho poriadku SR neurčuje, že sedadlá musia byť povinne vybavené bezpečnostným systémom.	O	A	
Text upravený  podľa pripomienky SIaP-u.	
	K § 1 ods.2 písm. a/  je uvedený komentár, že všetky výnimky odporúčané a odsúhlasené Európskou komisiou sú uvedené v článku 6 smernice č. 91/671/EHS.	Komentár	A		
	K § 1 ods.2 písm. b/ odporúča zmeniť spojenie „ v § 6 “ na spojenie „ v § 5 “, nakoľko v smernici č. 91/671/EHS sú zdravotné prekážky uvedené v článku 5.	O	N	V nariadení vlády SR, ktorým sa do právneho poriadku SR preberá smernica č. 291/671/EHS sú zdravotné prekážky používania bezpečnostných systémov uvedené v § 5. Text je v súlade so znením smernice.	
	K § 1 ods.2 písm. f/ je uvedená osobná pripomienka, v ktorej sa uvádza, že subjekt nie je presvedčený o tom, že je potreba pri cúvaní odopnúť bezpečnostný pás.	O	N	Z hľadiska bezpečnosti cestnej premávky, cúvanie so zapnutým bezpečnostným pásom je neprípustné ( národná požiadavka).	
	K § 1 ods.2 písm. g/ : pripomienkujúci si nemyslí, že táto výnimka je určená smernicou č. 91/671/EHS	O	N	Text požadujeme ponechať – národná požiadavka.	
	K § 4 ods.1: Je potrebné vypustiť slovo povinne, nakoľko v smernica, ktorá sa týmto nariadením preberá do právneho poriadku SR neurčuje, že sedadlá musia byť povinne vybavené bezpečnostným systémom	O	A	Upravené.	
	K § 4 ods.2: Je potrebné vypustiť slovo povinne, nakoľko v smernica, ktorá sa týmto nariadením preberá do právneho poriadku SR neurčuje, že sedadlá musia byť povinne vybavené bezpečnostným systémom	O	A	Upravené.	
	K § 4 ods.3 : pripomienkujúci poukazuje na znenie smernice č. 91/671/EHS a žiada odvolať sa na znenie smernice.	O	N	Text je v súlade s legislatívnymi pravidlami.	
	K § 5 ods.2: je uvedený komentár, že všetky výnimky odporúčané a odsúhlasené Európskou komisiou sú uvedené v článku 6 smernice č. 91/671/EHS.	Komentár	A		
	K § 7 ods.1: je uvedený komentár, že všetky výnimky odporúčané a odsúhlasené Európskou komisiou sú uvedené v článku 6 smernice č. 91/671/EHS.	Komentár	A		
	K § 7 ods.2: je uvedený komentár, že všetky výnimky odporúčané a odsúhlasené Európskou komisiou sú uvedené v článku 6 smernice č. 91/671/EHS.	Komentár	A